open-index/open-wikipedia-markdown huggingface dataset:
Θεοδώριχος Δ΄ της Λουσατίας

Ο **Θεοδώριχος Δ΄**, Theodoric, γερμ. Dietrich IV (π. 1260 - ίσως 10 Δεκεμβρίου 1307) από τον Οίκο των Βέττιν ήταν μάργραβος της Λουσατίας (1291-1303), μάργραβος της Όστερλαντ (1291-1307) και λάντγκραβος της Θουριγγίας (1298-1307).

## Βιογραφία
Ήταν ο τρίτος γιος του Αλβέρτου Β΄ μαργράβου του Μάισσεν και της πρώτης συζύγου του Μαργαρίτας των Χοενστάουφεν κόρης του Φρειδερίκου Β΄ της Γερμανίας & Σικελίας.

Το 1270 απεβίωσε η μητέρα του, διότι ο σύζυγός της ερωτεύθηκε τη Κουνιγκούντε, κόρη του Όθωνα του Άιζενμπερκ. Τα τρία αδέλφια: ο Ερρίκος, ο Φρειδερίκος Α΄ και ο Θεοδώριχος Δ΄ ανατράφηκαν από τον θείο τους Θεοδώριχο μάργραβο του Λάντσμπερκ. Όταν ενηλικιώθηκαν, πολέμησαν τον πατέρα τους, που ήθελε να τον κληρονομήσει ο Αλβέρτος/Άπιτς, γιος του από την Κουνιγκούντε.

Η πρώτη περιοχή που απέκτησε ήταν το Πλάισνερλαντ. Μετά το 1288, που απεβίωσε ο πάππος του Ερρίκος Γ΄ μάργραβος του Μάισσεν, κληρονόμησε τη Λουσατία και το 1291, όταν ετελεύτησε ο εξάδελφός του Φρειδερίκος Τούτα μάργραβος του Λάντσμπερκ (γιος του ανωτέρω Θεοδωρίχου), κληρονόμησε το Όστερλαντ.

Το 1301 ο Μπούρχαρτ Β΄ αρχιεπίσκοπος του Μαγδεβούργου πώλησε στον Θεοδώριχο Δ΄ δύο κάστρα αντί 2.000 αργυρών μάρκων του Στέννταλ και μετά το κάστρο και την πόλη του Σπρέμμπερκ. Το 1303 ο Θεοδώριχος Δ΄ πώλησε τη Λουσατία στο μάργραβο του Βρανδεμβούργου (από τον Οίκο των Ασκάνια).

Ο Αδόλφος των Νασσάου της Γερμανίας του στέρησε τις γαίες του, αλλά όταν ο Αδόλφος έπεσε, ο Θεοδώριχος Δ΄ αποκαταστάθηκε. Το 1307 ο Αλβέρτος Α΄ των Αψβούργων της Γερμανίας εισέβαλλε στο Όστερλαντ με μεγάλο στρατό· ο Θεοδώριχος Δ΄ και ο αδελφός του Φρειδερίκος Α΄ όπλισαν αστούς και αγρότες και με τη βοήθεια ιπποτών από το Μπράουνσβαϊγκ νίκησαν τον βασιλιά το 1307 στη μάχη της Λούκα στη Θουριγγίας.

Απεβίωσε το 1307 στο Λάιπτσιχ (Λειψία) σε ηλικία 47 ετών. Σύμφωνα με μετέπειτα παραδόσεις, σκοτώθηκε από κάποιον Φίλιππο του Νασσάου στο ναό του Αγ. Θωμά, στη Λειψία. Ωστόσο είναι πιθανότερο να απεβίωσε από φυσικά αίτια.

## Οικογένεια
Νυμφεύτηκε το 1295 τη Γιούτα, κόρη του Μπέρτολτ Η΄ κόμη του Χέννεμπερκ· δεν απέκτησαν απογόνους και η Γιούτα έκανε δεύτερο γάμο με τον Όθωνα Δ΄ των Ασκάνια μάργραβο του Βρανδεμβούργου-Στέννταλ.

## Παραπομπές


## Πηγές
* Franz Xaver von Wegele (1877), "Diezmann (Dietrich III.), Landgraf von Thüringen", Allgemeine Deutsche Biographie (ADB) (in German), 5, Leipzig: Duncker & Humblot, pp. 220–222
* Bernd Kaufmann: Der Verleumdete. Die Geschichte des Landgrafen Albrecht II. von Thüringen, vol. 1: Margareta, BKP-Verlag GmbH, Zweibrücken, 2009, ISBN 978-3-9813424-0-6
* Bernd Kaufmann: Der Verleumdete. Die Geschichte des Landgrafen Albrecht II. von Thüringen, vol. 2: Krieg der Söhne", BKP Verlag GmbH, Zweibrücken, 2011, ISBN 978-3-9813424-3-7

Κατηγορία:Οίκος των Βέττιν
Θεοδώριχος του Λάνντσμπερκ

Ο **Θεοδώριχος/Ντήτριχ** ο *σοφός* ή ο *παχύς*, Teodoric, γερμ. Dietrich der weise oder das fett (1242 - 8 Φεβρουαρίου 1285) από τον Οίκο των Βέττιν ήταν μάργραβος του Λάνντσμπερκ (1265-1285).

## Βιογραφία
Ήταν ο δευτερότοκος γιος του Ερρίκου Γ΄ του *επιφανούς*, μαργράβου του Μάισσεν και της Κωνσταντίας των Μπάμπενμπερκ, κόρης του Λεοπόλδου ΣΤ΄ δούκα της Αυστρίας και της Θεοδώρας Αγγελίνας.

Το 1261 ο πατέρας του απέσπασε το Λάνντσμπερκ από τη Λουσατία και, μετά τον Πόλεμο για τη Διαδοχή στη Θουριγγία το 1265, το έδωσε στον Θεοδώριχο. Η περιοχή περιελάμβανε το δυτικότερο μέρος της Λουσατίας μεταξύ των ποταμών Ζάαλε και Μούλντε, που είναι γύρω από το κάστρο Λάνντσμπερκ. Η μαρκιωνία περιείχε τς πόλεις Ντέλιτσς, Λάιπτσιχ (Λειψία), Γκρόιτσς, τις ιδιοκτησίες ως το Τσβίκαου και Γκρίμμα και την κατοικία στο Βάισσενφελς. Η δημιουργία ενός φέουδου υποτελούς στον βασιλιά χωρίς τη συγκατάθεσή του, ήταν αντίθετο με τις διατάξεις, αλλά ήταν η περίοδος της μεσοβασιλείας (1254-73) και δεν είχε κυρώσεις. Η πράξη επέφερε άγριες κληρονομικές διαμάχες από τον μεγαλύτερο αδελφό του Αβέρτο Β΄ και τους γιούς αυτού.

Ως την εκλογή του Ροδόλφου Α΄ των Αψβούργων της Γερμανίας, ο Θεοδώριχος ήταν αρχικά με τον αντίπαλό εκείνου, τον Ότακαρ Β΄ της Βοημίας, αλλά έπειτα επέλεξε να μείνει ουδέτερος. Απένειμε στους κατοίκους της Λειψίας σημαντικά αστικά προνόμια· ακολούθησε την Πρωσική Σταυροφορία των Τευτόνων ιπποτών.

Ο Θεοδώριχος απεβίωσε το 1285 επιστρέφοντας από τη Σιλεσία, όπου μνήστευσε την κόρη του Γκέρτρουντε με τον Μπόλκο Α΄ των Πιάστ δούκα περιοχών εκεί. Τάφηκε στο πρώην αββαείο του Ζόισσλιτς, τώρα μέρος του Νύνχριτς στη Σαξονία. Το 1291 απεβίωσε ο γιος του Φρειδερίκος-Τούτα χωρίς άρρενες απογόνους. Το Λάνντσμπερκ πωλήθηκε στο μάργραβο του Βρανδεμβούργου, από τον Οίκο των Ασκάνια.

## Οικογένεια
Νυμφεύτηκε το 1258 με την Ελένη, κόρη του Ιωάννη Α΄ μαργράβου του Βρανδεμβούργου και είχε τέκνα:
* Σοφία π. 1259-1318, πρώτα παντρεύτηκε δι' αντιπροσώπου (by proxy) τον Κορραδίνο των Χοενστάουφεν, έπειτα τον Κορράδο Α΄ των Πιάστ δούκα του Γκλόγκουφ και τέλος έγινε ηγουμένη στο αββαείο της Αγ. Κλάρας στο Βάισσενφελς.
* Φρειδερίκος Τούτα 1269-1291, μάργραβος του Μάισσεν & Λάνντσμπερκ.
* Γκέρτρουντε απεβ. 1325, μοναχή στο Βάισσενφελς.
* Ελένη, μοναχή στο Βάισσενφελς.
* Μπριγκίττα.

## Πηγές
* Heinrich Theodor Flathe (1877), "Dietrich", Allgemeine Deutsche Biographie (ADB) (in German), 5, Leipzig: Duncker & Humblot, pp. 187–188

## Παραπομπές

Κατηγορία:Οίκος των Βέττιν
Φρειδερίκος Δ΄ της Θουριγγίας

Ο **Φρειδερίκος Δ΄** ο *ειρηνικός* ή ο *απλός*, γερμ. Friedrich IV der friedfertige oder einfältige (30 Νοεμβρίου 1384 - 7 Μαΐου 1440) από τον Οίκο των Βέττιν ήταν λάντγκραβος της Θουριγγίας (1406-40).

## Βιογραφία
Ήταν ο μόνος γιος του Βαλτάσαρ λαντγράβου της Θουριγγίας και της πρώτης συζύγου του Μαργαρίτας των Χοεντσόλερν, κόρης του Αλβέρτου μπουργκράβου της Νυρεμβέργης.

To 1382 στο Χέμνιτς ο πατέρας του μοίρασε την πατρική επικράτεια: ο Βαλτάσαρ έλαβε τη Θουριγγία. Ήταν ικανός και μετά από διάφορες αψιμαχίες με τους μικροευγενείς της περιοχής του, μπόρεσε να επεκτείνει ευρέως τις γαίες του.

Ο Βαλτάσαρ σχεδίαζε να τον νυμφεύσει με την Ελισάβετ δούκισσα του Λουξεμβούργου, κόρη του Ιωάννη δούκα του Γκέρλιτς (αδελφού του Σιγισμόνδου της Γερμανίας), αλλά το 1406 ο πατέρας του απεβίωσε και ο Φρειδερίκος Δ΄ νυμφεύτηκε το επόμενο έτος την Άννα.

Θεωρείται ασθενής κυβερνήτης, που εξαρτιόταν -πολύ, κατά περιόδους- από τη σύζυγό του και τους συγγενείς της. Διατηρούσε πολυτελή Αυλή και για τις δαπάνες της πωλούσε όλο και περισσότερες γαίες. Το 1436 εκδίωξε τους Ιουδαίους από τη Θουριγγία.

Το 1440 απεβίωσε στο κάστρο Ρούνεμπουρκ, στο Βάισσενσεε της Θουριγγίας, σε ηλικία 56 ετών άτεκνος. Τον κληρονόμησαν οι Φρειδερίκος Β΄ και Γουλιέλμος Γ΄, γιοί του εξαδέλφου του Φρειδερίκου Α΄ εκλέκτορα της Σαξονίας. Νωρίτερα τους είχε ήδη πωλήσει τις πιο απομεμονωμένες περιοχές του Μάισσεν για 15.000 γκίλντερς. Το 1445 στο Άλτενμπουργκ οι δύο κληρονόμοι διαίρεσαν την περιοχή του, αλλά αυτό δεν αποσόβησε τον Σαξονικό Αδελφοκτόνο Πόλεμο, που ακολούθησε.

## Οικογένεια
Νυμφεύτηκε το 1407 την Άννα, κόρη του Γκύντερ Λ΄ κόμη τυ Σβάρτσμπουρκ-Μπλάνκενμπουρκ· δεν απέκτησαν τέκνα.

## Πηγές
* Heinrich Theodor Flathe (1877), "Friedrich (IV.), der Einfältige oder Friedfertige, Landgraf von Thüringen", Allgemeine Deutsche Biographie (ADB) (in German), 7, Leipzig: Duncker & Humblot, p. 567

## Αναφορές


Κατηγορία:Οίκος των Βέττιν
Φρειδερίκος Τούτα

Ο **Φρειδερίκος Τούτα**, γερμ. Friedrich Tuta (1269 - 16 Αυγούστου 1291) από τον Οίκο των Βέττιν ήταν μάργραβος του Λάνντσμπερκ και μάργραβος της Λουσατίας (1288-1291). Έγινε επίτροπος στο μαργραβάτο του Μάισσεν. Το προσωνύμιο *Τούτα* δεν είναι σαφές τι σημαίνει, ίσως δηλώνε τον *τραυλό*, γερμ. der stotterer.

## Βιογραφία
Ήταν ο μόνος γιος του Θεοδωρίχου μαργράβου του Λάνντσμπερκ και της Ελένης των Ασκάνια, κόρης του Ιωάννη Α΄ μαργράβου του Βρανδεμβούργου.

Το 1285 διαδέχθηκε τον πατέρα του ως μάργραβος του Λάνντσμπερκ, περιοχής που περιελάμβανε το μεγαλύτερο μέρος του Όστερλαντ, τη Λειψία, τη Γκρίμμα και τη μεσαιωνική κατοικία του Βάισσενφελς. Τρία έτη μετά απεβίωσε ο πάππος του Ερρίκος Γ΄ μάργραβος του Μάισσεν & Λουσατίας και ήλθε σε διαμάχη με τον θείο του Αλβέρτο Β΄. Τελικά ο Αλβέρτος Β΄ έλαβε το Μάισσεν και ο Φρειδερίκος τη Λουσατία. Όμως οι γιοί του πρώτου, ο Φρειδερίκος Α΄ και ο Θεοδώριχος Δ΄ διαφώνησαν με αυτή την κατανομή και η εξουσία του Φρειδερίκου Τούτα στη Λουσατία είχε ανταγωνιστή.

Ο Φρειδερίκος Τούτα συγκεντρώθηκε στην επέκταση της δύναμής του στο Μάισσεν, όταν η εξουσία του Αλβέρτου Β΄ κλονίστηκε από την άγρια διαμάχη με τους γιούς του: ο Φρειδερίκος Α΄ αιχμαλώτισε τον πατέρα του, που αποκήρυξε μεγάλα τμήματα των εδαφών του. Το 1289 ο Φρειδερίκος Τούτα μπόρεσε να αγοράσει ένα σημαντικό μέρος του Μάισσεν. Επίσης απέκτησε μερικές περιοχές γύρω από τη Δρέσδη από τον θείο του Φρειδερίκο Κλεμ (γιο του Ερρίκου Γ΄).

Οι φιλοδοξίες του σταμάτησαν το 1291, όταν απεβίωσε στο κάστρο Χίρσσταϊν σε ηλικία 22 ετών. Υποτίθεται ότι έφαγε δηλητηριασμένα κεράσια, που του πρόσφερε ο Βίτεγκο επίσκοπος του Μάισσεν. Δεν είχε άρρενα τέκνα και οι κτήσεις του διαιρέθηκαν: ο Φρειδερίκος Α΄ έλαβε το Μάισσεν, ο Θεοδώριχος Δ΄ τη Λουσατία και το Λάνντσμπερκ πωλήθηκε στον μάργραβο του Βρανδεμβούργου, του Οίκου των Ασκάνια.

## Οικογένεια
Νυμφεύτηκε την Αικατερίνη των Βίττελσμπαχ, κόρη του Ερρίκου ΙΓ΄ δούκα της Βαυαρίας και είχε τέκνο:
* Ελισάβετ.

## Πηγές
* Franz Xaver von Wegele (1877), "Friedrich Tuta", Allgemeine Deutsche Biographie (ADB) (in German), 7, Leipzig: Duncker & Humblot, pp. 563–564

## Αναφορές


Κατηγορία:Οίκος των Βέττιν
Κωνσταντίνος Παπαγιάννης

Ο **Κωνσταντίνος Παπαγιάννης** (1901) ήταν Έλληνας έμπορος, οικονομολόγος και πολιτικός.

## Βιογραφία
Ήταν γιος του Ευθύμιου Παπαγιάννη. Σπούδασε οικονομικά στην Ελβετία και εργάστηκε στην οικογενειακή επιχείρηση ενδυμάτων που αποτελούσε μια από τις σημαντικότερες επιχειρήσεις του είδους της στην Αθήνα επί της οδού Ερμού. Την περίοδο 1937 - 1941 διετέλεσε πρόεδρος του Εμπορικού Συλλόγου Αθηνών. 

Εξελέγη βουλευτής Αθηνών με το Λαϊκό Κόμμα στις εκλογές του 1946 και επανεξελέγη σε αυτές του 1952 με την υποστήριξη του Ελληνικού Συναγερμού. Μετά, όμως, την οριστική ρήξη του Σπυρίδωνα Μαρκεζίνη με τον Αλέξανδρο Παπάγο ανεξαρτητοποιήθηκε και εν συνέχεια προσχώρησε στο νεοϊδρυθέν κόμμα του πρώτου (Κόμμα Προοδευτικών). Στην κυβέρνηση Αλέξανδρου Παπάγου διορίστηκε Υπουργός Οικονομικών, θέση από την οποίαν εφάρμοσε με επιτυχία αρκετά διαρθρωτικά μέτρα ενώ επί θητείας κατατέθηκε το εσωτερικό προαιρετικό δάνειο, το οποίο καλύφθηκε σε ικανοποιητικό βαθμό. Παραιτήθηκε στις 15 Νοεμβρίου 1954.

Κατά την περίοδο 1968 - 1973 διετέλεσε μέλος  του διοικητικού συμβουλίου της Εθνικής Τράπεζας της Ελλάδος ενώ το 1973 τοποθετήθηκε  διοικητής της ΕΤΕΒΑ. Στις 7 Μαΐου 1973, μετά τον θάνατο του Δημητρίου Γαλάνη, διορίστηκε Διοικητής της Τράπεζας της Ελλάδος, θέση στην οποία παρέμεινε μέχρι τις 5 Αυγούστου 1974, οπότε και παραιτήθηκε.

Ήταν παντρεμένος και γιος του είναι ο Θύμιος Παπαγιάννης, πρόεδρος της WWF.

## Παραπομπές


## Πηγές
* 

Κατηγορία:Βουλευτές Αθηνών
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Έλληνες υπουργοί Οικονομικών
Κατηγορία:Διοικητές της Τράπεζας της Ελλάδος
Δημήτριος Σάντης

Ο **Δημήτριος Σάντης** (1892 - ;) ήταν Έλληνας πανεπιστημιακός.

## Βιογραφία
Γεννήθηκε στο Γκοπέσι Μοναστηρίου. Υπήρξε καθηγητής Δημόσιας Οικονομίας στη Νομική Σχολή του Πανεπιστημίου Θεσσαλονίκης από το 1933, θέση από την οποία αποχώρησε το 1962. Το 1939 απέτυχε να εκλεγεί καθηγητής στη Νομική Σχολή Αθηνών, στην οποία όμως διορίστηκε από την κατοχική κυβέρνηση το 1941. Μετά την απελευθέρωση οι καθηγητές ψήφισαν την κατάργηση της έδρας του και την επιστροφή του στη Θεσσαλονίκη.

Την περίοδο 1917 - 1928 διετέλεσε γενικός γραμματέας του Υπουργείου Γεωργίας ενώ το 1941 κυβερνητικός επίτροπος στην Τράπεζα της Ελλάδος. Στις 3 Ιουλίου 1941 τοποθετήθηκε Διοικητής αυτής παραμένοντας μέχρι και τις 20 Ιανουαρίου 1943. Μετά τον πόλεμο οι διορισμοί της κατοχικής κυβέρνησης ακυρώθηκαν με τον Ν. 89/15.1.1945.

## Παραπομπές


## Πηγές

* 
* 

Κατηγορία:Έλληνες πανεπιστημιακοί του 20ού αιώνα
1968 (ταινία)

Το ***1968*** είναι ελληνική ταινία (αθλητικό/ιστορικό δραματοποιημένο ντοκιμαντέρ) του 2018 σε σκηνοθεσία και σενάριο του Τάσου Μπουλμέτη. 

Αναφέρεται στη νίκη της ομάδας μπάσκετ της ΑΕΚ επί της Σλάβια Πράγας και την κατάκτηση του Κυπέλλου Κυπελλούχων Ευρώπης το 1968 στην Αθήνα.

H ταινία διανέμεται από τη Feelgood Entertainment και πρωταγωνιστούν οι: Αντώνης Καφετζόπουλος, Στέλιος Μάινας, Ερρίκος Λίτσης, Θέμης Πάνου, Βασιλική Τρουφάκου, Ιεροκλής Μιχαηλίδης, Ορφέας Αυγουστίδης, Αντώνης Αντωνίου κ.ά.. 

## Πλοκή

Στις 4 Απριλίου 1968 η ομάδα μπάσκετ της ΑΕΚ αντιμετωπίζει στον τελικό του Κυπέλλου Κυπελλούχων Ευρώπης, ως αουτσάιντερ, τη Σλάβια Πράγας στο Παναθηναϊκό Στάδιο. Ενώ 80.000 θεατές, αριθμός που αποτελεί ρεκόρ Γκίνες για αγώνα μπάσκετ, παρακολουθούν ζωντανά τον αγώνα, όλη η Ελλάδα ζει στον παλμό του μπροστά στο ραδιόφωνο.

## Παραπομπές


## Εξωτερικοί σύνδεσμοι

*

Κατηγορία:Ταινίες του 2018
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Αθλητικές ταινίες
Κατηγορία:Ταινίες βασισμένες σε πραγματικά γεγονότα
Κατηγορία:Ταινίες γυρισμένες στην Ελλάδα
Κατηγορία:Ελληνικές ταινίες της δεκαετίας 2010
Εγώ, η Τόνια

Το ***Εγώ, η Τόνια*** (πρωτότυπος τίτλος: ***I, Tonya***) είναι αμερικανική βιογραφική ταινία του 2017 σε σκηνοθεσία του Γκρεγκ Γκιλέσπι και σενάριο του Στίβεν Ρότζερς.

## Πλοκή
Η Τόνια Χάρντινγκ είναι αθλήτρια του καλλιτεχνικού πατινάζ, η οποία μεγάλωσε με την αυταρχική μητέρα της, ΛαΒόνα Γκόλντεν, και σταμάτησε το σχολείο για να αφιερωθεί στο άθλημα. Γνωρίζει και παντρεύεται τον Τζεφ, ο οποίος είναι βίαιος απέναντί της.

Είναι η μοναδική αθλήτρια που μπορεί να κάνει την κίνηση "triple axel", όμως περιθωριοποιείται λόγω της κοινωνικής της καταγωγής. Στους Χειμερινούς Ολυμπιακούς Αγώνες του 1992 κατατάσσεται τέταρτη και μετά γίνεται σερβιτόρα. Η προπονήτριά της την ενημερώνει ότι οι επόμενοι Ολυμπιακοί θα γίνουν το 1994, οπότε ξεκινά ξανά προπονήσεις. Παράλληλα, δέχεται ένα σημείωμα στο οποίο απειλείται η ζωή της. Τότε, ο Τζεφ αποφασίζει να στείλει αντίστοιχα σημειώματα στην αντίπαλό της, Νάνσι Κέριγκαν, όμως ο φίλος του Τζεφ, ο Σον, πληρώνει κάποιον για να τη χτυπήσει.

Μετά από αυτό, η Τόνια, ο Τζεφ και ο Σον κατηγορούνται, όμως η δίκη αναβάλλεται λόγω των Χειμερινών Ολυμπιακών Αγώνων του 1994, στους οποίους κατατάσσεται όγδοη. Στη δίκη, η Τόνια καταδικάζεται με αποβολή από την ομοσπονδία καλλιτεχνικού πατινάζ των ΗΠΑ, πρόστιμο και καταναγκαστική εργασία. Η Τόνια τότε ξεκινά μποξ. Ο Τζεφ παραδέχεται πως κατέστρεψε την καριέρα της και η Τόνια αποφασίζει να μην ξαναμιλήσει ποτέ στη μητέρα της.

## Διανομή

## Βραβεία/Διακρίσεις
Στα 90ά βραβεία Όσκαρ η ταινία κέρδισε στην κατηγορία Β' Γυναικείου Ρόλου (Άλισον Τζάνεϊ) και ήταν υποψήφια σε άλλες δύο: Α' Γυναικείου Ρόλου (Μάργκοτ Ρόμπι) και μοντάζ.

Στις 75ες Χρυσές Σφαίρες κέρδισε την κατηγορία του Β' Γυναικείου Ρόλου (Άλισον Τζάνεϊ) και ήταν υποψήφια στις κατηγορίες: καλύτερης ταινίας (μιούζικαλ ή κωμωδία) και Α' Γυναικείου Ρόλου σε μιούζικαλ ή κωμωδία (Μάργκοτ Ρόμπι).

Στα βραβεία BAFTA κέρδισε την κατηγορία Β' Γυναικείου Ρόλου (Άλισον Τζάνεϊ) και ήταν υποψήφια σε άλλες τέσσερις: Α' Γυναικείου Ρόλου (Μάργκοτ Ρόμπι), πρωτότυπου σεναρίου, σχεδιασμού κοστουμιών και μέικ απ.

Στα Βραβεία Satellite ήταν υποψήφια στις κατηγορίες: καλύτερης ταινίας, Α' Γυναικείου Ρόλου (Μάργκοτ Ρόμπι) και Β' Γυναικείου Ρόλου (Άλισον Τζάνεϊ). Στα Βραβεία Σωματείου Ηθοποιών κέρδισε στην κατηγορία Β' Γυναικείου Ρόλου (Άλισον Τζάνεϊ) και ήταν υποψήφια και στην κατηγορία Α' Γυναικείου Ρόλου (Μάργκοτ Ρόμπι).

## Παραπομπές


## Εξωτερικοί σύνδεσμοι

* Επίσημη ιστοσελίδα
*

Κατηγορία:Αμερικανικές ταινίες της δεκαετίας 2010
Κατηγορία:Αμερικανικές βιογραφικές ταινίες
Κατηγορία:Αμερικανικές αθλητικές ταινίες
Κατηγορία:Ταινίες βασισμένες σε πραγματικά γεγονότα
Κατηγορία:Ταινίες γυρισμένες στην Τζόρτζια
Κατηγορία:Ταινίες σε παραγωγή Μάργκο Ρόμπι
Κατηγορία:Ταινίες με ηθοποιό που κέρδισε Όσκαρ Β΄ Γυναικείου Ρόλου
Κατηγορία:Ταινίες με ηθοποιό που κέρδισε BAFTA Β' Γυναικείου Ρόλου
Κατηγορία:Ταινίες με ηθοποιό που κέρδισε Χρυσή Σφαίρα Β΄ Γυναικείου Ρόλου
Κατηγορία:Αγγλόφωνες ταινίες
Κατηγορία:Ταινίες του 2017
Κατηγορία:Ταινίες που αφορούν την ενδοοικογενειακή βία
Κατηγορία:Ταινίες σχετικά με σχέσεις μητέρας–κόρης
Κατηγορία:Ταινίες τοποθετημένες στο Ντιτρόιτ
Χρίστος Χρίστου

Ο **Χρίστος Χρίστου** (Πολιτικό Λευκωσίας, 19 Οκτωβρίου 1980) είναι Ελληνοκύπριος πολιτικός. Είναι πρόεδρος του Εθνικού Λαϊκού Μετώπου από το 2008. Από το 2016 είναι βουλευτής στην εκλογική περιφέρεια Λευκωσίας εκλεγμένος με το ΕΛΑΜ.

## Βιογραφικά Στοιχεία
Ο Χρίστος Χρίστου γεννήθηκε στο Πολιτικό στις 19 Οκτωβρίου 1980. Ομιλεί, πέρα από την ελληνική, την αγγλική γλώσσα. Απέκτησε πτυχίο ραδιολογίας-ακτινολογίας στο Τεχνολογικό Εκπαιδευτικό Ίδρυμα Αθηνών. Εργάστηκε στο Γενικό Νοσοκομείο Λευκωσίας. Είναι μέλος του Παγκύπριου Συλλόγου Τεχνολόγων-Ακτινολόγων και Ακτινοθεραπευτών.

Είναι παντρεμένος με την τραγουδίστρια Εύα Κυριάκου.

## Πολιτική διαδρομή
Την περίοδο των σπουδών του ήταν στέλεχος του Λαϊκού Συνδέσμου Χρυσή Αυγή**.** Αποτελεί εκ των ιδρυτών του Εθνικού Λαϊκού Μετώπου το 2008. Από το πρώτο συνέδριο του κόμματος ανέλαβε πρόεδρος του. Εκλέχτηκε βουλευτής στις βουλευτικές εκλογές του 2016 στην εκλογική περιφέρεια Λευκωσίας με το ΕΛΑΜ για την ΙΑ΄ Κοινοβουλευτική Περίοδο.

Ως βουλευτής, είναι εκπρόσωπος του ΕΛΑΜ στη Βουλή, αναπληρωτής πρόεδρος της Κοινοβουλευτικής Επιτροπής Υγείας, μέλος της Κοινοβουλευτικής Επιτροπής Εξωτερικών και Ευρωπαϊκών Υποθέσεων και της Κοινοβουλευτικής Επιτροπής Θεσμών, Αξιών και Επιτρόπου Διοικήσεως και μέλος της αντιπροσωπίας της Βουλής στη Διάσκεψη των Επιτροπών Ευρωπαϊκών Υποθέσεων των Κοινοβουλίων των Χωρών Μελών της Ευρωπαϊκής Ένωσης.

Στις προεδρικές εκλογές του 2018 ήταν υποψήφιος πρόεδρος καταλαμβάνοντας ποσοστό 5,65%.

Επανεκλέγηκε στις βουλευτικές εκλογές του 2021 για την ΙΒ΄ Κοινοβουλευτική Περίοδο.

## Παραπομπές

## Πηγές
*
*
*

Κατηγορία:Βουλευτές εκλεγμένοι με το Εθνικό Λαϊκό Μέτωπο
Κατηγορία:Βουλευτές Λευκωσίας
Κατηγορία:Έλληνες πολιτικοί του 21ου αιώνα
Κατηγορία:Κύπριοι ακτινολόγοι
Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Μάγια Χατζάρ

H **Μάγια Χατζάρ** (*[[αγγλικά]] : Maya Hajjar, [[αραβικά]] : مايا حجار)*), ήταν Λιβανέζα πρωταθλήτρια της αντισφαίρισης, του αλπικού σκι της τοιχοσφαίρισης και του θαλάσσιου σκι.

Γεννήθηκε στις 18 Ιουλίου 1964 και σπούδασε στις Η.Π.Α. και πήρε πτυχίο μάρκετινγκ και διαφήμισης. Ήταν κόρη του Ναντίμ Χατζάρ, απεβίωσε το 2008 μετά από ανίατη ασθένεια. Έμαθε την αντισφαίριση από τον πατέρα της αλλά και στις ΗΠΑ όπου εγγράφηκε σε ακαδημία αντισφαίρισης.

Πρωταθλήτρια Λιβάνου πρώτη φορά το 1977 σε ηλικία 13 ετών και τελευταία το 1992, χάνοντας τον τίτλο ενδιάμεσα μόνο το 1991, επίσης με συμπαίκτη τον πατέρα της είχε κατακτήσει τίτλο και στο μεικτό. Συνολικά στην καριέρα της κέρδισε 34 τίτλους στον Λίβανο. Επίσης είχε κατακτήσει τα πρώτα δύο κύπελλα Λιβάνου. Είχε συμμετάσχει στο Γουίμπλεντον στην κατηγορία Τζούνιορς και στο Όραντζ μπόουλ. 

Ήταν πρώτη στους αγώνες αραβικών κρατών το 1988, την ίδια χρονιά συμμετείχε στους αγώνες πρόκρισης , στην Οσάκα, για τους Ολυμπιακούς αγώνες της Σεούλ όπου δεν τα κατάφερε να προκριθεί.

Στο Θαλάσσιο σκί είχε κερδίσει μετάλλια το 1987 στην Πράγα, το 1989 στη Σόφια, το 1991 στο Σαπόρο. Ήταν μία φορά πρωταθλήτρια τοιχοσφαίρισης (σκουός) και μία φορά είχε αναδειχτεί αθλήτρια της χρονιάς στον Λίβανο.

## Παραπομπές


Κατηγορία:Λιβανέζες αθλήτριες της αντισφαίρισης
Κατηγορία:Λιβανέζοι αθλητές του θαλάσσιου σκι
Κατηγορία:Λιβανέζες αθλήτριες των χιονοδρομιών
Κατηγορία:Λιβανέζοι αθλητές της τοιχοσφαίρισης
Τιμοτέ Σαλαμέ

Ο **Τιμοτέ Σαλαμέ** (αγγλική προφορά **Τίμοθι Σάλαμε**, γαλλικά *Timothée Hal Chalamet*, 27 Δεκεμβρίου 1995) είναι γαλλοαμερικανός ηθοποιός. Έχει λάβει διάφορες διακρίσεις, μεταξύ των οποίων υποψηφιότητες για Όσκαρ, δύο Χρυσές Σφαίρες και τρία Βραβεία Κινηματογράφου BAFTA.

## Βιογραφία
Ο Σαλαμέ γεννήθηκε στις 27 Δεκεμβρίου 1995 στη Νέα Υόρκη. Ο πατέρας του είναι Γάλλος, ενώ η μητέρα του Αμερικανίδα εβραϊκής καταγωγής. Μιλάει δύο γλώσσες, αγγλικά και γαλλικά, ενώ πέρα από την αμερικανική, κατέχει επίσης γαλλική υπηκοότητα.

To 2012 έπαιξε σε οκτώ επεισόδια της τηλεοπτικής σειράς *[[Homeland (τηλεοπτική σειρά)|Homeland]]* και προτάθηκε μαζί με όλο το καστ στα Βραβεία Σωματείου Ηθοποιών. Στη συνέχεια, εμφανίστηκε στην ταινία *[[Interstellar]]*. Το 2017 έπαιξε στην ταινία *[[Να με Φωνάζεις με τ' Όνομά σου|Να με φωνάζεις με τ' όνομά σου]]* και έλαβε υποψηφιότητα για Όσκαρ, Χρυσή Σφαίρα, BAFTA και SAG Α' Ανδρικού Ρόλου. Επίσης, για αυτήν την ταινία και το *[[Πασχαλίτσα (ταινία)|Πασχαλίτσα]]* προτάθηκε μαζί με όλο το καστ στα Βραβεία Σωματείου Ηθοποιών. Έπαιξε τον πρωταγωνιστικό ρόλο του βασιλιά Ερρίκου Ε΄ της Αγγλίας, στην ταινία του 2019 *Ο βασιλιάς* και εξέχοντες ρόλους στα *[[Lady Bird|Πασχαλίτσα]], Ταξιδεύοντας με τον εχθρό μου* και *[[Ένα Όμορφο Αγόρι]]*. Επίσης, στην ταινία *[[Dune (ταινία, 2021)|Dune]]* (2021) είχε τον πρωταγωνιστικό ρόλο του Paul Atreides.

## Προσωπική ζωή
Ο Σαλαμέ μένει στη Νέα Υόρκη. Το όνειρό του ήταν να παίξει ποδόσφαιρο επαγγελματικά. Υποστηρίζει τους Νιου Γιορκ Νικς και τη γαλλική ποδοσφαιρική ομάδα Σεντ Ετιέν. Του αρέσει η χιπ χοπ μουσική  και τον εμπνέει ο ράπερ Kid Cudi. Μεταξύ 2018-2020, είχε δεσμό με τη Λίλυ-Ρόουζ Ντεπ. Από το 2023 διατηρεί ερωτική σχέση με την Κάιλι Τζένερ.

## Επιλεγμένη φιλμογραφία

### Κινηματογράφος

### Τηλεόραση

## Παραπομπές


## Εξωτερικοί σύνδεσμοι
* 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί θεάτρου
Κατηγορία:Αμερικανοεβραίοι
Κατηγορία:Πρόσωπα γαλλικής καταγωγής
Κατηγορία:Αμερικανοί καναδικής καταγωγής
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Κωμωδία ή Μιούζικαλ)
Πιτσιναίικα Αιτωλοακαρνανίας

Τα **Πιτσιναίικα ** είναι ημιορεινό χωριό της Ναυπακτίας στο νομό Αιτωλοακαρνανίας σε υψόμετρο 400 μέτρα.

## Γεωγραφία - Ιστορία
Τα Πιτσιναίικα είναι κτισμένα στις ΝΔ. πλαγιές του όρους Ριγάνι, βρίσκεται στα ΝΑ. του νομού Αιτωλοακαρνανίας πολύ κοντά στον επαρχιακή οδό Θέρμου - Ναυπάκτου και απέχει 13 χλμ ΒΔ. από την πόλη της Ναυπάκτου. Η ονομασία του χωριού προήλθε από το όνομα του πρώτου οικιστή του, ο οποίος ονομαζόταν Πετσίνης (Πιτσίνης). Είναι ένα γραφικό χωριό, πνιγμένο στο πράσινο με κύριο αξιοθέατο τον ενοριακό ναό της Αγίας Παρασκευής, που σύμφωνα με την παράδοση, είναι κτισμένος στα ερείπια παλαιότερου μοναστηριού. Το 1961, με το ΦΕΚ 165Α - 14/09/1961, συστάθηκε κοινότητα Πιτσιναίικων με έδρα τα ίδια, ενώ το 1997, σύμφωνα με το σχέδιο Καποδίστριας, μαζί με το Καστράκι και τη Συκιά προσαρτάται στον τότε Δήμο Ναυπάκτου. Σύμφωνα με το σχέδιο Καλλικράτης, μαζί με τη Συκιά και το Καστράκι συναποτελούν την Τοπική Κοινότητα Πιτσιναιίκων που ανήκει στη Δημοτική Ενότητα Ναυπάκτου του Δήμου Ναυπακτίας και σύμφωνα με την απογραφή 2011 έχει πληθυσμό 111 κάτοικους.

### Απογραφές πληθυσμού

## Εξωτερικοί σύνδεσμοι
* Τουριστικός οδηγός "Η γη της Αιτωλίας ... αποκαλύπτεται", σελ. 79 

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Δήμος Ναυπάκτου
Νάχουα

Η **Νάχουα** (αραβικά:  النحوة) είναι χωριό που ανήκει στο Εμιράτο της Σαριά στα Ηνωμένα Αραβικά Εμιράτα. Πρόκειται για ένα θύλακα μέσα στον θύλακα (ή θύλακα δεύτερης τάξης) εντός της επικράτειας του Ομάν στη Μάντχα, η οποία εξωτερικός θύλακας του Ομάν και θύλακας εντός των Ηνωμένων Αραβικών Εμιράτων.

Η πρόσβαση στη Νάχουα γίνεται από τον βορειότερο δρόμο στο θύλακα Μάντχα νότια του Χορφακάν ακολουθώντας τις πινακίδες προς την Νέα Μάντχα. Από την Νέα Μάντχα, υπάρχει ένας ασφαλτοστρωμένος αλλά με στροφές δρόμος (περίπου 5 χλμ.) που οδηγεί στην Νάχουα.

Στην είσοδο της Νάχουα, υπάρχει ένα αστυνομικός σταθμός που βρίσκεται σε απόσταση 80 μέτρων μετά τα σύνορα. Το ίδιο το χωριό βρίσκεται πιο ψηλά στο δρόμο, στην ίδια πλευρά με τον αστυνομικό σταθμό. Αποτελείται από περίπου 40 κτίρια και έχει τη δική της κλινική. Αυτό το τμήμα του χωριού καλείται στην πραγματικότητα Νέα Νάχουα και υπάρχουν περισσότερα σπίτια πιο κάτω στο δρόμο της Παλαιάς Νάχουα.

Ενώ η κατάσταση είναι ασυνήθιστη, η Νάχουα δεν είναι ο μοναδικός θύλακας στον κόσμο που περιβάλλεται από άλλο θύλακα. Οι ολλανδικοί θύλακες του Μπάαρλε-Νασσάου περιβάλλονται από τους βελγικούς θύλακες του Μπάαρλε-Χέρτογκ.

## Εξωτερικοί σύνδεσμοι
* Αραβικοί θύλακες και εξωτερικοί θύλακες
* Ιστορικό παρασκήνιο για την Μάντχα και Νάχουα

Κατηγορία:Πόλεις των Ηνωμένων Αραβικών Εμιράτων
Όσιος Ιωάννης ο Λαμπαδιστής

Ο **Όσιος Ιωάννης ο Λαμπαδιστής** είναι άγιος της Ορθόδοξης Εκκλησίας. Η Ορθόδοξη Εκκλησία τιμά τη μνήμη του στις 4 Οκτωβρίου.
[μικρογραφία|Εκκλησία Οσίου Ιωάννη Λαμπαδιστή στο [Πελένδρι.]]
Καταγόταν από την Λαμπαδού της Σολιάς, χωριό κοντά στη Γαλάτα. Καταγόταν από μια ευσεβή και πλούσια οικογένεια. Ο πατέρας του ήταν ιερέας και ονομαζόταν Κυριάκος. Η μητέρα του ονομαζόταν Άννα. 

Μαρτύρησε για τον χριστιανισμό στα 22 του χρόνια. Το χωριό Άγιος Ιωάννης Πιτσιλιάς πήρε το όνομα του από τον άγιο.

Η κάρα του Αγίου Ιωάννη βρίσκεται στην Ιερά Μονή Κύκκου Κύπρου. Μέρος των Ιερών Λειψάνων του Αγίου βρίσκονται στις Ιερές Μονές Κύκκου και Σταυροβουνίου Κύπρου.

Η Ιερά Μονή Αγίου Ιωάννη Λαμπαδιστή στον Καλοπαναγιώτη είναι αφιερωμένη στον Άγιο Ιωάννη, όπως και μια εκκλησία στο χωριό Πελένδρι.

Ο χρονικογράφος της Κύπρου Λεόντιος Μαχαιράς γράφει γι' αυτόν στο χρονικό του: «Καὶ ὁ Μέγας Ἰωάννης ὁ Λαμπαδιστὴς εἰς τὴν Μαραθάσαν ὅπου διώχνει τὰ δαιμόνια». Η θαυματουργική χάρη του αγίου συνεχίζεται πλούσια και σήμερα, σε όσους με πίστη κι ευλάβεια ζητούν τη χάρη του.https://orthodoxia.online/synaxaristis/ekklisiastiki-giorti-simera-4-oktovriou-2021-osios-ioannis-o-labadistis-o-thavmatourgos/

## Ἀπολυτίκιον
Τῆς Λαμπάδος τὸ κλέος καὶ Κυπρίων ἀγλάισμα καὶ θαυματουργὸς ὄντως ὤφθης, Ἰωάννη Πατὴρ ἠμῶν Ὅσιε. Νηστεία κατατήξας τῆς σαρκός, ἀλόγους ἐνθυμήσεις πανσθενῶς, ὅθεν χάριν ἰαμάτων ἐξ οὐρανοῦ ἐδέξω, θεόπνευστε. Δόξα τῷ δεδωκότι σοι ἰσχύν, δόξα τῷ σὲ στεφανώσαντι δόξα τῷ ἐνεργούντι διὰ σοῦ πάσιν ἰάματα.

## Παραπομπές

## Πηγές
* 

Κατηγορία:Άγιοι της Ορθόδοξης Εκκλησίας
Ιωάννης Γωνιάδης

Ο **Ιωάννης Γωνιάδης** του Θεοδώρου (1910-2006) ήταν Έλληνας δικηγόρος και βουλευτής.
## Βιογραφία
Γεννήθηκε το 1910 στη Σάντα του Πόντου και σπούδασε νομικά στο ΑΠΘ. Άσκησε τη δικηγορία στη Θεσσαλονίκη από το 1947.

Πολιτεύτηκε για πρώτη φορά στις εκλογές του 1950 χωρίς επιτυχία.

Εξελέγη βουλευτής Κιλκίς με το κόμμα των Φιλελευθέρων στις εκλογές του 1956. Το 1959 προσχώρησε στην ΕΡΕ.

Ήταν παντρεμένος με τη Μαρία Πρασσά. Απεβίωσε σε ηλικία 96 ετών το 2006..

## Παραπομπές


Κατηγορία:Βουλευτές Κιλκίς
Κατηγορία:Βουλευτές εκλεγμένοι με το κόμμα των Φιλελευθέρων
Μάντχα

μικρογραφία|300px| Πινακίδα οδοσήμανσης στην Μάντχα
μικρογραφία|300px| Μαγαζιά στο χωριό Χάραχ

Η ομανική επικράτεια της **Μάντχα** () είναι ένα ενκλάβιο του Ομάν, που περιβάλλεται από τα Ηνωμένα Αραβικά Εμιράτα (ΗΑΕ). Στο εσωτερικό του βρίσκεται η Νάχουα, ένα ενκλάβιο δεύτερης τάξης που αποτελεί μέρος των Ηνωμένων Αραβικών Εμιράτων. Η Μάντχα βρίσκεται στα μισά του δρόμου μεταξύ της χερσονήσου Μουσαντάμ και του υπόλοιπου Ομάν. Εντάσσεται στο Κυβερνείο Μουσαντάμ.

Το εξκλάβιο βρίσκεται στον δρόμο Φουτζάιρα-Χορφακάν στο Εμιράτο Σαριά των ΗΑΕ και καταλαμβάνει έκταση 75 τ.χλμ. Υπάρχουν δύο έξοδοι στην Μάντχα στον δρόμο Φουτζάιρα-Χορφακάν. Αν και τα σύνορα ορίστηκαν το 1969, η απόφαση των κατοίκων της Μάχντα να ενσωματωθούν στην επικράτεια του Ομάν, χρονολογείται από τη δεκαετία του 1930 ή του 1940.

Η Madha είναι ως επί το πλείστον άδεια, με το ανεπτυγμένο τμήμα, που ονομάζεται "Νέα Μάντχα", να περιέχει δρόμους, σχολείο, ταχυδρομείο, χώρο Έιντ, αστυνομικό τμήμα, τράπεζα, ηλεκτρικό ρεύμα, ύδρευση και αεροδρόμιο. Υπάρχει επίσης περίπολος της Βασιλικής Αστυνομίας του Ομάν.

Ο πληθυσμός είναι λιγότερος από 3.000 κατοίκους.

Εντός της Μάντχα, υπάρχει ένα εξκλάβιο των ΗΑΕ, η Νάχουα, που αποτελεί μέρος του Εμιράτου της Σαριά.

Το 2014, ανακοινώθηκε ότι θα δημιουργηθεί ένα Μουσείο της Μάντχα, για να στεγάσει την συλλογή του τοπικού ιστορικού Μοχάμεντ μπιν Σαλέμ αλ Μαντχανί.

## Παραπομπές


## Εξωτερικοί σύνδεσμοι

* Πινακίδα οδοσήμανσης στην είσοδο της επικράτειας
* Η Μάντχα στο ευρετήριο πόλεων και κωμοπόλεων στο Ρας αλ-Χαϊμά των Ηνωμένων Αραβικών Εμιράτων
* Ιστορικό παρασκήνιο στην Μάντχα και Νάχουα
* Σελίδα του Εξερευνητή του Ομάν για την Μάντχα

Κατηγορία:Πόλεις του Ομάν
Τζασίντα Άρντερν

Η **Τζασίντα Κέιτ Λώρελ Άρντερν** (αγγλ. *Jacinda Kate Laurell Ardern*) (γεννήθηκε στις 26 Ιουλίου 1980) είναι Νεοζηλανδή πολιτικός , η οποία υπηρέτησε ως πρωθυπουργός της Νέας Ζηλανδίας από τις 26 Οκτωβρίου του 2017 έως τις 25 Ιανουαρίου 2023.

## Πολιτική καριέρα
Είναι αρχηγός του Εργατικού Κόμματος από την 1η Αυγούστου 2017 και υπήρξε Μέλος του Κοινοβουλίου για την εκλογική περιφέρεια Mount Albert από τις 8 Μαρτίου 2017. Εκλέχθηκε πρώτη φορά βουλευτής στις γενικές εκλογές του 2008. Η Άρντερν είναι μία από τις νεότερες επικεφαλής κυβέρνησης στον κόσμο, έχοντας αναλάβει τα καθήκοντά της σε ηλικία 37 ετών.  Παράλληλα είναι η τρίτη γυναίκα πρωθυπουργός μετά τις Τζέννυ Σίπλεϋ και Έλεν Κλαρκ, και η νεότερη πρωθυπουργός στην ιστορία της Νέας Ζηλανδίας. 

Η Άρντερν περιγράφει τον εαυτό της ως πολιτικός του δημοκρατικού κέντρου και προοδευτική Η κυβέρνηση, υπό την πρωθυπουργία της, εστιάζει στα προβλήματα που σχετίζονται με την παιδική φτώχεια και τις κοινωνικές ανισότητες. Πρόσθετα, σε πρόσφατη κρίση το Μάρτιο του 2019, κατά την πολύνεκρη τρομοκρατική επίθεση ακροδεξιού εναντίον μουσουλμάνων στο Κράισττσερτς της Ν. Ζηλανδίας, επέδειξε ψυχραιμία και ιδιαίτερη ενσυναίσθηση στο χειρισμό του όλου θέματος. 

Από τις αρχές του 2020, διακρίθηκε για τις εξαιρετικές πρωτοβουλίες που έλαβε και τα δραστικά έκτακτα μέτρα που προώθησε κατά της πανδημίας της COVID-19. Η 40χρονη πρωθυπουργός της Ν. Ζηλανδίας κατάφερε ιστορική νίκη της στις εκλογές Οκτωβρίου 2020, όπου το Εργατικό Κόμμα κέρδισε, για πρώτη φορά, την απόλυτη πλειοψηφία στο κοινοβούλιο. 

## Παραίτηση
Αιφνίδια στις 19 Ιανουαρίου 2023, η Άρντερν παραιτήθηκε από την πρωθυπουργία και δήλωσε ότι σταματά την πολιτική της καριέρα για οικογενειακούς λόγους.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί της Νέας Ζηλανδίας
Κατηγορία:Νεοζηλανδοί φεμινιστές
Κατηγορία:Γυναίκες Πρωθυπουργοί
Κωστάντζα Καρατσιόλο

Η **Κωστάντζα Καρατσιόλο** (ιταλικά Costanza Caracciolo), (γεν. 17 Ιανουαρίου 1990) είναι Ιταλίδα μοντέλο, ηθοποιός και παρουσιάστρια τηλεοπτικών εκπομπών.

## Βιογραφία
Η Κωστάντζα Καρατσιόλο εκτός από το μοντέλινγκ έχει πάρει μέρος στην τηλεοπτική σατυρική εκπομπή του Canale 5 Striscia la notizia. Eπίσης εχει παίξει με μικρούς ρόλους σε κινηματογραφικές ταινίες.

### Ιδιωτική ζωή
Στις 18 Νοεμβρίου 2018 απέκτησε την πρώτη της κόρη, την Στέλλα,  η οποία γεννηθήκε στο Μιλάνο, από τον σύντροφό της Κρίστιαν Βιέρι. Στις 18 Μαρτίου 2019 το ζευγάρι παντρεύτηκε πολιτικά σε μια τελετή που πραγματοποιήθηκε στο Αφόρι, μια ιστορική συνοικία του Μιλάνου, στη Villa Litta .  Στις 25 Μαρτίου 2020, γεννιέται η δεύτερη κόρη του ζευγαριού, η Ιζαμπέλ. 

## Τηλεοπτικές εκπομπές

**[[Veline]]* (Canale 5, 2008) 
**[[Striscia la notizia]]* (Canale 5, 2008-2012) 
**[[Le nuove mostre]]* (La 5, 2010-2012)
**[[Pechino Express]]* (Rai 2, 2012) 
**[[Cuochi e Fiamme Celebrities]]* (La7d, 2012) 
**Giù in 60 secondi* (Deejay TV, 2013)
**[[Red or Black? - Tutto o niente]]* (Rai 1, 2013) 
**[[Tiki Taka - Il calcio è il nostro gioco]]* (Italia 1, 2014-2015) 
**[[Hit the Road Man]]* (Canale 5, 2014) 
**[[Si può fare!]]* (Rai 1, 2015) 
**[[Fatti unici]]* (Rai 2, 2015-2016)
**[[13° Monte-Carlo Film Festival de la Comédie]]* (Rete 4, 2016)

 
## Παραπομπές


## Εξωτερικοί σύνδεσμοι
* Η  

Κατηγορία:Ιταλίδες μοντέλα
Κατηγορία:Ιταλοί σχεδιαστές μόδας
Κατηγορία:Ιταλίδες ηθοποιοί τηλεόρασης
Κατηγορία:Ιταλίδες ηθοποιοί κινηματογράφου
Κατηγορία:Ιταλίδες τηλεπαρουσιάστριες
Κωνσταντίνος Τσολάκης

O **Κωνσταντίνος Τσολάκης** (1915-1980) υπήρξε Δήμαρχος Καβάλας το διάστημα 1964-1967 και 1975-1978.
## Βιογραφικά στοιχεία
Γεννήθηκε το 1915. Εξελέγη για πρώτη φορά στις εκλογές του 1964.
Κατά την περίοδο της χούντας παύτηκε από δήμαρχος και εκτοπίστηκε.
Στις αυτοδιοικητικές εκλογές του 1975 εξελέγη ξανά δήμαρχος, υπηρετώντας έως τις 31 Δεκεμβρίου 1978.

Πέθανε στο ΑΧΕΠΑ (Θεσσαλονίκη) σε ηλικία 65 ετών στις 25 Ιανουαρίου 1980, έπειτα από σοβαρό τραυματισμό του σε τροχαίο στο Πόρτο Λάγος και απανωτές χειρουργικές επεμβάσεις. Η κηδεία του έγινε στις 26 Ιανουαρίου δημοσία δαπάνη και σε κλίμα γενικού πένθους.

## Παραπομπές


Κατηγορία:Δήμαρχοι Καβάλας
Πολύβιος Μητσόπουλος

Ο **Πολύβιος Μητσόπουλος** του Χρήστου (1917 - 1975) ήταν Έλληνας δικηγόρος και πολιτικός. Υπηρέτησε ως νομάρχης σε διάφορους νομούς.

## Βιογραφικά στοιχεία
Γεννήθηκε το 1917 και σπούδασε νομικά. Ήταν δικηγόρος παρ' Αρείω Πάγω. Το 1939 δημοσίευσε το έργο "Η νομική και εκκλησιαστική μορφή του γάμου : συμβολή εις την μελέτην του θεσμού του γάμου".
Δημοσίευσε επίσης άρθρα σε περιοδικά, όπως η Νέα Εστία

Το 1949 διορίστηκε Νομάρχης Ηλείας, στη συνέχεια Νομάρχης Τρικάλων και έως το 1954 ήταν Νομάρχης Λασιθίου. Ως νομάρχης στα Τρίκαλα εγκαινίασε τους αγώνες στίβου "Κιτριλάκεια" στο Εθνικό Στάδιο "Διαγόρας" των Τρικάλων. Υπηρέτησε επίσης ως Γενικός Διοικητής Θράκης.

Στις βουλευτικές εκλογές του 1961 πολιτεύτηκε στην Αθήνα με την Ένωση Κέντρου.

Πέθανε σε ηλικία 58 ετών στην Αθήνα και κηδεύτηκε στις 3 Φεβρουαρίου 1975 από τον ιερό ναό του Πρώτου Νεκροταφείου.
Με τη σύζυγό του, Πιπίτσα, είχαν παιδιά.

## Παραπομπές


Κατηγορία:Νομάρχες Ηλείας
Κατηγορία:Νομάρχες Λασιθίου
Κατηγορία:Νομάρχες Τρικάλων
Κατηγορία:Έλληνες Γενικοί Διοικητές Θράκης
Ρίζα Αιτωλοακαρνανίας

Η **Ρίζα** είναι μικρό χωριό στην Ναυπακτία στα νότια του Νομού Αιτωλοακαρνανίας και σε υψόμετρο 50 μέτρα. 

## Γεωγραφικά - ιστορικά στοιχεία
Το χωριό βρίσκεται στα ριζά του όρους Κλόκοβα (Παλιοβούνα / Ταφιασσός), πολύ κοντά στα βόρεια παράλια του Πατραϊκού κόλπου, δίπλα στην Ιονία Οδό και απέχει περίπου 6 χλμ. από το Αντίρριο και 3 χλμ. από την Μακύνεια. 

Το χωριό διαθέτει όμορφη παραλία, όπου υπάρχουν οι εγκαταστάσεις της κατασκήνωσης «Τιβεριάδα» της Χριστιανικής Στέγης Πατρών. Η ευρύτερη περιοχή της Ρίζας έχει χαρακτηριστεί ως «*βεβαιωμένο γεωθερμικό πεδίο χαμηλής θερμοκρασίας»* με θερμοκρασία νερού 37°C  σε βάθος 255 μέτρων το οποίο ανέρχεται στην επιφάνεια και είναι πλούσιο σε υδρόθειο.

Στο χωριό δραστηριοποιείται ο πολιτιστικός σύλλογος Ριζών «Ο Αγιος Αθανάσιος», ο οποίος κάθε χρόνο διοργανώνει τη γιορτή τσιπούρας και τις εκδηλώσεις μνήμης του ολοκαυτώματος από τους Γερμανούς την περίοδο της Κατοχής. 

## Δημογραφικά στοιχεία
Αναφέρεται επίσημα το 1879 στο ΦΕΚ 50Α - 25/07/1879 να προσαρτάται στον τότε δήμο Ναυπάκτου. Το 1912 συστάθηκε για πρώτη φορά Κοινότητα Ρίζας με έδρα την ίδια μέχρι το 1916, ενώ σύμφωνα με το «Σχέδιο Καποδίστριας», από το 1997 έως το 2010, ανήκε στον τότε Δήμο Αντιρρίου. 

Μαζί με τον Αγραπιδόκαμπο, τη Μακύνεια και τον Άγιο Πολύκαρπο συναποτελούν την Τοπική Κοινότητα Μακυνείας που ανήκει στη Δημοτική Ενότητα Αντιρρίου του Δήμου Ναυπακτίας, βάσει της διοικητής μεταρρύθμισης του «Σχεδίου Καλλικράτης».

Σύμφωνα με την απογραφή 2011 η Ρίζα έχει πληθυσμό 160 κάτοικους.

### [[Ελληνική απογραφή|Απογραφές πληθυσμού]]

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Δήμος Ναυπάκτου
Άννα Φάλκι

Η **Άννα Φάλκι** (Πραγματικό όνομα: Anna Christina Palomaki-Falchi) (Τάμπερε, 22 Απριλίου 1972), είναι Ιταλίδα μοντέλο, ηθοποιός και παρουσιάστρια τηλεοπτικών εκπομπών φιλανδικής καταγωγής.

## Βιογραφία
Η Άννα Φάλκι γεννήθηκε στο Τάμπερε της Φιλανδίας από Ιταλό πατέρα και από Φιλανδέζα μητέρα. Έχει επίσης έναν αδερφό. Στην Ιταλία μετακόμισε το 1978 μαζί με την οικογένειά της και στην ηλικία των έξι ετών.

## Καριέρα
Ξεκίνησε να εργάζεται ως μοντέλο και στον διαγωνισμό ομορφιάς Μις Ιταλία του 1989 ήρθε δεύτερη κερδίζοντας τον τίτλο Miss Cinema. Στην τηλεόραση εμφανίστηκε για πρώτη φόρα παίζοντας σε μια διαφήμιση για την Τράπεζα της Ρώμης το 1992.

## Ιδιωτική ζωή
μικρογραφία|Η Άννα Φάλτσι το 2008
Από το 1994 έως το 1996 συνδέθηκε με τον τηλεπαρουσιαστή Ροζάριο Φιορέλο, ενώ στα τέλη της δεκαετίας του '90 συνδέθηκε με τον οδηγό αγώνων μοτοσυκλέτας Μαξ Μπιάτζι .

Το 2005 παντρεύτηκε στο Μόντε Αρτζεντάριο με μια πολυτελή τελετή με τον Ρωμαίο επιχειρηματία και χρηματιστή Στέφανο Ρικούτσι, από τον οποίο χώρισε ένα χρόνο αργότερα   .

Από το 2008 έως το 2010 συνδέθηκε με τον επιχειρηματία της Ρομάνα, Ντένι Μοντέσι, με τον οποίο απέκτησε μια κόρη, την Αλίσα. Έχοντας πάρει διαζύγιο από τον Ρικούτσι, από το 2011 έως το 2022 συνδέθηκε ρομαντικά με τον Αντρέα Ρουτζιέρι, δημοσιογράφο της Rai και αναπληρωτή του Φόρτσα Ιτάλια από το 2018. 
## Φιλμογραφία
**[[Nel continente nero]]*, του Μάρκο Ρίζι (1993)
**[[Anni 90 - Parte II]]*, του Ενρίκο Ολντόνι (1993)
**[[S.P.Q.R. 2000 e 1/2 anni fa]]*, του Κάρλο Βαντζίνα (1994)
**[[Miracolo italiano]]*, του Ενρίκο Ολντόνι (1994)
**[[C'è Kim Novak al telefono]]*, του Ρίκι Ροζέο (1994)
**[[Dellamorte Dellamore]]*, του Μικέλε Σοάβι (1994)
**[[L'affaire]]*, του Σέρτζιο Γκόμπι (1994)
**[[Palla di neve]]*, του Μαουρίτσιο Νιτσέτι (1995)
**[[Celluloide]]*, του Κάρλο Λιτζάνι (1995)
**[[Giovani e belli]]*, του Ντίνο Ρίζι (1996)
**[[Paparazzi]]*, του Νέρι Παρέντι (1998)
**[[Body Guards - Guardie del corpo]]*, του Νέρι Παρέντι (2000)
**[[Gli occhi dell'amore]]*, του Τζούλιο Μπάζε (2001)
* *[[Operazione Rosmarino]]*, της  Αλεσάντρα Ποπούλιν (2001)
**[[Nessun messaggio in segreteria]]*, του Πάολο Τζενοβέζε (2005)
**[[Bambini]]*, του Αλέσιο Φεντερίτσι  (2006)
**[[L'allenatore nel pallone 2]]*, του Σέρτζιο Μαρτίνο (2008)
**[[Un 'estate al mare]]*, του Κάρλο Βαντζίνα (2008)
**[[Ce n'è per tutti]]*, του Λουτσιάνο Μελτσιόνα (2009)
**[[L'uomo n ero]]*, του Σέρτζιο Ρουμπίνι (2009)
**[[Box Office 3D - Il film dei film]]*, regia di Ezio Greggio (2011)
**[[I milionari]]*, του Αλεσάντρο Ρίβα (2013)

## Παραπομπές

## Εξωτερικοί σύνδεσμοι

* Η 

Κατηγορία:Ιταλίδες ηθοποιοί κινηματογράφου
Κατηγορία:Ιταλίδες τηλεπαρουσιάστριες
Κατηγορία:Ιταλίδες μοντέλα
Κατηγορία:Φινλανδές μοντέλα
Φρειδερίκος Γ΄ της Σαξονίας

Ο **Φρειδερίκος Γ΄** **της Σαξονίας**, γνωστός και ως ο σοφός (γερμ. **Friedrich III.** ή **Friedrich der Weise von Sachsen**, 17 Ιανουαρίου 1463 - 5 Μαΐου 1525) από τον Οίκο των Βέττιν ήταν εκλέκτορας της Σαξονίας (1486-1525).

## Βιογραφία
Ήταν ο πρωτότοκος γιος του Ερνέστου εκλέκτορα της Σαξονίας και της Ελισάβετ των Βίττελσμπαχ, κόρης του Αλβέρτου Γ΄ δούκα της Βαυαρίας.

Το 1525 απεβίωσε στο Λόχαου, κυνηγετικό κάστρο κοντά στο Άνναμπουρκ της Βιτεμβέργης. Τάφηκε στο ναό του ανακτόρου της Βιτεμβέργης και το επιτάφιο μνημείο έφτιαξε ο Πέτερ Βίσερ ο Νεότερος. Ο Φρειδερίκος Γ΄ ήταν 62 ετών και άγαμος. Tον διαδέχθηκε ο αδελφός του Ιωάννης ο *σταθερός*.

## Πηγές
* Jackson, Samuel Macauley, ed. (1914). "article name needed". New Schaff–Herzog Encyclopedia of Religious Knowledge (third ed.). London and New York: Funk and Wagnalls.


Κατηγορία:Οίκος των Βέττιν
Ιωάννης Φρειδερίκος Β΄ της Σαξονίας

Ο **Ιωάννης-Φρειδερίκος Β΄** (γερμ.: *Johann Friedrich II*, 8 Ιανουαρίου 1529 - 9 Μαΐου 1595) από τον Οίκο των Βέττιν ήταν δούκας της Σαξονίας (1554-1556) και λάντγκραβος της Θουριγγίας (1554-1566).

## Βιογραφία
Ήταν ο πρωτότοκος γιος του Ιωάννη-Φρειδερίκου Α΄ εκλέκτορα της Σαξονίας και της Σίβυλλας των Λα Μαρκ, κόρης του Ιωάννη Γ΄ δούκα της Κλέβης.

## Οικογένεια
Νυμφεύτηκε πρώτα το 1555 την Αγνή, κόρη του Φιλίππου Α΄ λαντγκράβου της Έσσης, η οποία έξι μήνες μετά απέβαλλε και απεβίωσε.

Το 1558 ο Ιωάννης-Φρειδερίκος Β΄ έκανε δεύτερο γάμο, με την Ελισάβετ των Βίττελσμπαχ, κόρη του Φρειδερίκου Γ΄ εκλέκτορα του Παλατινάτου και είχε τέκνα:
* Ιωάννης-Καζιμίρ 1564-1633, δούκας της Σαξονίας-Κόμπουργκ.
* Ιωάννης-Ερνέστος 1566-1638, δούκας της Σαξονίας-Άιζεναχ.
* Φρειδερίκος-Ερρίκος 1563-1572 απεβ. 9 ετών, Ιωάννης-Φρειδερίκος 1559-1560 αεπβ. 1 έτους.

## Παραπομπές


## Πηγές
* Karl August Engelhardt: Johann Friedrich der Mittlere, von Bösewichtern verblendet, in Gotha belagert, und bis an sein Ende gefangen (in der Reihe „Denkwürdigkeiten aus der sächsischen Geschichte, der vaterländischen Jugend gewidmet“). Gerlach, Dresden 1797 (Digitalisat).
* Ernst Wülcker: Johann Friedrich, Herzog zu Sachsen.[permanent dead link] in: Allgemeine Deutsche Biographie. Band 14, Duncker & Humblot, Leipzig 1881, pp. 330–343.
* Thomas Klein (1974), "Johann Friedrich II.", Neue Deutsche Biographie (NDB) (in German), 10, Berlin: Duncker & Humblot, p. 530
* Joachim Kruse: Herzog Johann Friedrich II. der Mittlere von Sachsen (1529–1595) und das ernestinische Familienepitaph in St. Moriz, Coburg, vollendet 1598. vol. I. in: Jahrbuch der Coburger Landesstiftung 52 (2007) pp. 1–334.

## Εξωτερικοί σύνδεσμοι
* 

Κατηγορία:Οίκος των Βέττιν
Ιωάννης Ερνέστος της Σαξονίας-Άιζεναχ

Ο **Ιωάννης-Ερνέστος** (γερμ.: *Johann Ernst*, 9 Ιουλίου 1566 - 23 Οκτωβρίου 1638) ήταν δούκας της Σαξονίας-Άιζεναχ και αργότερα της Σαξονίας-Κόμπουργκ.

## Βιογραφία
Ήταν ο δευτερότοκος γιος του Ιωάννη-Φρεδερίκου Β΄ δούκα της Σαξονίας και της Ελισάβετ των Βίττελσμπαχ, κόρης του Φρειδερίκου Γ΄ εκλέκτορα του Παλατινάτου.

## Οικογένεια
Νυμφεύτηκε πρώτα το 1591 την Ελισάβετ, κόρη του Ιωάννη κόμη του Μάνσφελντ-Χίντερορτ,  οποία έκανε έναν θνησιγενή γιο και απεβίωσε τέσσερις ημέρες μετά:
* Ιωάννης-Φρειδερίκος 1596.

Το 1598 ο Ιωάννης-Ερνέστος έκανε δεύτερο γάμο με τη Χριστίνα, κόρη του Γουλιέλμου Δ΄ λαντγκράβου της Έσσης-Κάσσελ· δεν απέκτησαν απογόνους.

## Εξωτερικοί σύνδεσμοι
* 

Κατηγορία:Οίκος των Βέττιν
Ιωάννης Καζιμίρ της Σαξονίας-Κόμπουργκ

Ο **Ιωάννης-Καζιμίρ** (γερμ.: *Johann Casimir*, 12 Ιουνίου 1564 - 16 Ιουλίου 1633) από τον Οίκο των Βέττιν ήταν δούκας της Σαξονίας-Κόμπουργκ (1596-1633) και της Σαξονίας-Κόμπουργκ-Άιζεναχ (1572-96).

## Βιογραφία
Ήταν ο πρωτότοκος γιος του Ιωάννη-Φρειδερίκου Β΄ δούκα της Σαξονίας και της Ελισάβετ των Βίττελσμπαχ, κόρης του Φρειδερίκου Γ΄ εκλέκτορα του Παλατινάτου.

## Οικογένεια
Νυμφεύτηκε πρώτα το 1584 την Άννα των Βέττιν, κόρη του Αυγούστου εκλέκτορα της Σαξονίας. Το 1593 την συνέλαβε για μοιχεία· ένα δικαστήριο στην Ιένα ακύρωσε τον γάμο και τη φυλάκισε ισόβια.

Το 1599 ο Ιωάννης-Καζιμίρ έκανε δεύτερο γάμο με τη Μαργαρίτα των Γουέλφων, κόρη του Γουλιέλμου ΣΤ΄ δούκα του Μπράουνσβαϊγκ-Λύνεμπουργκ· δεν απέκτησαν τέκνα.

## Παραπομπές


## Βιβλιογραφία
* Thomas Nicklas: Das Haus Sachsen-Coburg – Europas späte Dynastie (The House of Saxe-Coburg – Europe’s Last Dynasty). Stuttgart, Verlag W. Kohlhammer, 2003, ISBN 3-17-017243-3.
* Gerhard Heyl: Johann Casimir In: Neue Deutsche Biographie (NDB), Band 10 (New German Biography [NDB], Volume 10). Berlin, Duncker & Humblot, 1974, p. 531 ff.
* August Beck: Johann Casimir (Herzog von Sachsen-Coburg). In: Allgemeine Deutsche Biographie (ADB), Band 14 (General German Biography [ADB], Volume 14). Leipzig, Duncker & Humblot, 1881, pp. 369–372.
* Herzog Johann Casimir von Sachsen-Coburg 1564 - 1633; Ausstellung zur 400. Wiederkehr seines Geburtstages (Duke John Casimir of Saxe-Coburg 1564 - 1633; Exhibition of the 400th Anniversary of His Birth); October–November 1964 (exhibition catalog), edited by the Art Collections of the Veste Coburg.
* Hans-Joachim Böttcher: WENIG UND BÖS WAR DIE ZEIT MEINES LEBENS - Anna von Sachsen (1567-1613), Dresden 2016, ISBN 978-3-941 757-70-7.

## Εξωτερικοί σύνδεσμοι
* 

Κατηγορία:Οίκος των Βέττιν
Ιωάννης Φρειδερίκος Γ΄ της Σαξονίας

Ο **Ιωάννης-Φρειδερίκος Γ΄**, γερμ. Johann-Friedrich III (16 Ιανουαρίου 1538 - 21 Οκτωβρίου 1565) από τον Οίκο των Βέττιν ήταν πρίγκιπας (δούκας στον τίτλο μόνο) της Σαξονίας.

## Βιογραφία
Ήταν ο τρίτος γιος του Ιωάννη-Φρειδερίκου Α΄ εκλέκτορα της Σαξονίας και της Σίβυλλας των Λα Μαρκ, κόρης του Ιωάννη Γ΄ δούκα της Κλέβης.

Το 1565 απεβίωσε στην Ιένα σε ηλικία 27 ετών, άγαμος. Τάφηκε στο ναό της πόλης της Βαϊμάρης.

## Πηγές
* Ernst Wülcker (1881), "Johann Friedrich der Jüngere", Allgemeine Deutsche Biographie (ADB) (in German), 14, Leipzig: Duncker & Humblot, p. 343

## Παραπομπές


Κατηγορία:Οίκος των Βέττιν
Φρειδερίκος Γουλιέλμος Α΄ της Σαξονίας-Βαϊμάρης

Ο **Φρειδερίκος-Γουλιέλμος Α΄**, γερμ. Friedrich-Wilhelm I (25 Απριλίου 1562 - 7 Ιουλίου 1602) από τον Οίκο των Βέττιν ήταν δούκας της Σαξονίας-Βαϊμάρης (1573-1602).

## Βιογραφία
Ήταν ο πρωτότοκος γιος του Ιωάννη-Γουλιέλμου δούκα της Σαξονίας-Βαϊμάρης και της Δωροθέας-Σουζάνας των Βίττελσμπαχ, κόρης του Φρειδερίκου Γ΄ εκλέκτορα του Παλατινάτου.

## Οικογένεια
Νυμφεύτηκε πρώτα το 1583 τη Σοφία, κόρη του Χριστοφόρου δούκα της Βυρτεμβέργης και είχε τέκνα:
* Δωροθέα Σοφία 1587-1645, πριγκίπισσα-ηγουμένη του αβαείου του Κβέντλινμπουργκ.
* Άννα Μαρία 1589-1626.
* Δωροθέα Μαρία 1584-1586 απεβ. 2 ετών, Ιωάννης-Γουλιέλμος 1585-1587 απεβ. 2 ετών, Φρειδερίκος 1586-1587, ένας θνησιγενής γιος 1590.

Το 1590 απεβίωσε η Σοφία και ο Φρειδερίκος-Γουλιέλμος Α΄ έκανε το 1591 δεύτερο γάμο, με την Άννα-Μαρία των Βίττελσμπαχ, κόρη του Φιλίππου-Λουδοβίκου κόμη του Παλατινάτου-Νόιμπουρκ και είχε τέκνα:
* Ιωάννης Φίλιππος 1597-1639, δούκας της Σαξονίας-Αλτεμβούργου.
* Άννα-Σοφία 1598-1641, παντρεύτηκε τον Κάρολο Φρειδερίκο των Ποντιέμπραντυ δούκα του Μύνστερμπεργκ-Έλς.
* Φρειδερίκος 1599-1625, δούκας της Σαξονίας-Αλτεμβούργου.
* Ιωάννης Γουλιέλμος 1600-1632, δούκας της Σαξονίας-Αλτεμβούργου.
* Δωροθέα 1601-1675, παντρεύτηκε τον Αλβέρτο Δ΄ των Βέττιν δούκα της Σαξονίας-Άιζεναχ.
* Φρειδερίκος Γουλιέλμος Β΄ 1603-1669, δούκας της Σαξονίας-Αλτεμβούργου.

## Πηγές
* German Wikipedia: de:Friedrich_Wilhelm_I._(Sachsen-Weimar)

## Παραπομπές


Κατηγορία:Οίκος των Βέττιν
Ιωάννης Φίλιππος της Σαξονίας-Άλτενμπουργκ

Ο **Ιωάννης-Φίλιππος**, γερμ. Johannes-Philipp (25 Ιανουαρίου 1597 - 1 Απριλίου 1639) από τον Οίκο των Βέττιν ήταν δούκας της Σαξονίας-Αλτεμβούργου (1603-1639).

## Βιογραφία
Ήταν ο πρωτότοκος γιος του Φρειδερίκου-Γουλιέλμου Α΄ δούκα της Σαξονίας-Βαϊμάρης και της Άννας-Μαρίας των Βίττελσμπαχ, κόρης του Φιλίππου-Λουδοβίκου κόμη του Παλατινάτου-Νόιμπουρκ.

## Οικογένεια
Νυμφεύτηκε το 1618 την Ελισάβετ των Γουέλφων, κόρη του Ερρίκου-Ιουλίου δούκα του Μπράουνσβαϊγκ-Βολφενμπύτελ και είχε τέκνο:
* Ελισάβετ-Σοφία 1619-1680, παντρεύτηκε τον Ερνέστο Α΄ δούκα της Σαξονίας-Γκότα.

## Πηγές
* E. Pasch: Johann Philipp. In: Allgemeine Deutsche Biographie (ADB). Band 14, Duncker & Humblot, Leipzig 1881, S. 366–368.

## Παραπομπές


Κατηγορία:Οίκος των Βέττιν
Φρειδερίκος της Σαξονίας-Αλτεμβούργου (1599-1625)

Ο **Φρειδερίκος**, γερμ. Friedrich (12 Φεβρουαρίου 1599 - 24 Οκτωβρίου 1625) από τον Οίκο των Βέττιν ήταν πρίγκιπας (δούκας ως προς τον τίτλο μόνο) της Σαξονίας-Αλτεμβούργου.

## Βιογραφία
Ήταν ο δευτερότοκος γιος του Φρειδερίκου-Γουλιέλμου Α΄ δούκα της Σαξονίας-Βαϊμάρης και της Άννας-Μαρίας των Βίττελσμπαχ, κόρης του Φιλίππου-Λουδοβίκου κόμη του Παλατινάτου-Νόιμπουρκ.

Το 1625 απεβίωσε στο Ζέελτσε σε ηλικία 26 ετών, άγαμος.

## Πηγές
* Johann Samuel Ersch: Allgemeine Encyclopädie der Wissenschaften und Künste, Leipzig 1849, p. 64 ff

## Παραπομπές


Κατηγορία:Οίκος των Βέττιν
Ιωάννης Γουλιέλμος της Σαξονίας-Άλτενμπουργκ

Ο **Ιωάννης-Γουλιέλμος**, γερμ. Johann-Wilhelm (13 Απριλίου 1600 - 2 Δεκεμβρίου 1632) από τον Οίκο των Βέττιν ήταν πρίγκιπας (δούκας ως προς τον τίτλο μόνο) της Σαξονίας-Αλτεμβούργου.

## Βιογραφία
Ήταν ο τρίτος γιος του Φρειδερίκου-Γουλιέλμου Α΄ δούκα της Σαξονίας-Βαϊμάρης και της Άννας-Μαρίας των Βίττελσμπαχ, κόρης του Φιλίππου-Λουδοβίκου κόμη του Παλατινάτου-Νόιμπουρκ.

Το 1632 απεβίωσε στο Μπζεκ σε ηλικία 32 ετών, άγαμος.

## Παραπομπές


## Πηγές
* E. Pasch. (1881), "Johann Wilhelm (Herzog von Sachsen-Altenburg)", Allgemeine Deutsche Biographie (ADB) (in German), 14, Leipzig: Duncker & Humblot, p. 368

Κατηγορία:Οίκος των Βέττιν
Φρειδερίκος Γουλιέλμος Β΄ της Σαξονίας-Αλτεμβούργου

Ο **Φρειδερίκος Γουλιέλμος Β΄**, γερμ. Friedrich Wilhelm II (12 Φεβρουαρίου 1603 - 22 Απριλίου 1669) από τον Οίκο των Βέττιν ήταν δούκας της Σαξονίας-Αλτεμβούργου (1639-69).

## Βιογραφία
Ήταν ο τέταρτος γιος του Φρειδερίκου Γουλιέλμου Α΄, δούκα της Σαξονίας-Βαϊμάρης και της Άννας Μαρίας των Βίττελσμπαχ, κόρης του Φιλίππου Λουδοβίκου, κόμη του Παλατινάτου-Νόιμπουργκ.

## Οικογένεια
Νυμφεύτηκε πρώτα το 1638 τη Σοφία-Ελισάβετ των Χοεντσόλερν, κόρη του Χριστιανού Γουλιέλμου, μαργράβου του Βρανδεμβούργου· δεν απέκτησαν απογόνους.

Το 1650 απεβίωσε η Σοφία-Ελισάβετ και ο Φρειδερίκος Γουλιέλμος Β΄ έκανε το 1652 δεύτερο γάμο, με τη Μαγδαληνή-Σίβυλλα των Βέττιν, κόρη του Ιωάννη Γεωργίου Α΄, εκλέκτορα της Σαξονίας και είχε τέκνα:
* Ιωάννα Μαγδαληνή 1656-1686, παντρεύτηκε τον Ιωάννη Αδόλφο Α΄ των Βέττιν, δούκα της Σαξονίας-Βάισενφελς.
* Φρειδερίκος Γουλιέλμος Γ΄ 1657-1672, δούκας της Σαξονίας-Αλτεμβούργου.
* Χριστιανός 1654-1663, απεβ. 9 ετών.

## Πηγές
* August Beck: Friedrich Wilhelm II. (Herzog von Sachsen-Altenburg). In: Allgemeine Deutsche Biographie (ADB). Band 7, Duncker & Humblot, Leipzig 1877, S. 792–794.

## Παραπομπές


Κατηγορία:Οίκος των Βέττιν